Årsberetning Allidrett 2021/2022.

Deltakere: 
· Småtrinnet (11 stk).
Eline Hovde Løndal, Marte Kaasa, Thirill Tråer Brenna, Emma Oskasin Bakka, Mikkel Oskasin Bakka, Emma Aurora Mikkelsen, Theo Helgesen, Tyri Pedersen, Niri Pedersen, Martin S Andersen, Joacim Odden. 
· Mellomtrinnet (9 stk).
Sindre Haugan Aas, Luke Becher, Erlend Hovde Løndal, Simon Pedersen, Andreas S Andersen, Simen Kløverød, Sander S Solli, Siri Brenna Bratterud, Halvor Bondal Skårdal. 

I høst startet vi opp med introduksjon til skiskyting. Vi fikk med oss Mike først til Grønkjær hvor vi syklet og fikk prøve å skyte med laservåpen på standplass etter super instruksjon av Arve Særsland. Uken etterpå fikk vi prøve oss på standplass på Tinn skiskytterlag sin hjemmebane – Myremytjån. Begge disse gangene avsluttet vi med felles kveldsmat som var veldig hyggelig. 		                   Deretter ble det et par uker med ulike aktiviteter i gymsalen. Vi spilte innebandy, basketball og hadde litt diverse leker i salen. 							                                        I uke 46 hadde vi felles opplegg med Tinn IL hvor vi hadde felles trening + foredrag om kosthold med Aslaug Håvardsrud. Inspirerende for både store og små. Vi fikk også servert to nydelige og sunne supper. 											      Før jul avsluttet vi med akekveld og bålkos på Tråer. Her laget vi «snøsti» for de minste hvor vi gikk gjennom skogen med fakler til ulike poster. De største avsluttet kvelden med å ake fra Tråer og ned i bygda. Superkoselig avslutning  
Etter nyttår ble det fokus på vinteraktiviteter. Vi startet opp med langrenn før vi hadde to ganger på skøyteisen på sport. Etter dette hadde vi «Mini-OL» først alene for allidrettsgruppa og deretter inviterte vi Sauland, Hjartdal og Tuddal IL til å bli med. Dette ble som en erstatning for at det i år ikke ble noe skikarusell – og det ble en kjempesuksess med godt over 50 barn på startlista. Denne gangen ble det ikke tidtagning, men ungene kunne gå så mange runder de klarte etter fellesstart klassevis. Det var mange blide og glade barn som var superflinke til å gå på ski. Felles premieutdeling ute etterpå. 											                 Så fulgte et par ganger i Storeskar hvor idrettslaget dekket heiskort og hvor de som hadde behov fikk låne gratis utstyr. Noen av de yngste synes at det var litt for bratt i denne bakken. Det var også litt isete første gang vi var der, men mye bedre andre gang. 				                   Sesongen avsluttes med besøk hos Notodden orienteringslag og tur til Rush trampolinepark i Drammen. Det gleder vi oss veldig til!  
Vurdering av sesongen: 
Det har blitt mye fokus på vinteridrett i årets sesong. Ungene har vært engasjerte og flinke. Noen ganger er det ikke alle som er like motiverte, men det har løst seg fint. Hele konseptet med allidrett er jo at ungene skal få teste ut ulike idretter og aktiviteter. Noen aktiviteter vil være veldig gøy for noen, mens noen andre kanskje synes det er kjedelig. I neste aktivitet kan det være helt motsatt  
For neste sesong håper Marianne at hun klarer å få med seg en person til som kan være med å planlegge/organisere. 
